als_Latn dik_Latn sag_Latn
Rosalinda Konomi e shijoi lirinë vetëm 6 ditë, të shtatën ajo u kthye sërish në qeli. Pasi përfundoi dënimin e radhës për akuzën e vjedhjes, 42-vjeçarja nga Lushnja ka përfunduar sërish në pranga për të njëjtën akuzë, vjedhje.
Ajo njihet si një hajdute seriale, e cila ndryshon shpesh vendbanimin, por jo skemën e vjedhjeve, që janë çantat dhe kuletat e femrave që hyjnë në dyqane për të blerë.
Goditjen e fundit ajo e bërë në një dyqan në Tiranë, ku mendohet se ka vjedhur një çantë femrash dhe 4.500 lek. Pas denoncimit ajo përfundoi në prangat e bluve të komisariatit numër 3.
Edhe pse fundjavë, gjatë masës së sigurisë gjyqtarja e gatshme aplikoi gjykimin e drejtpërdrejtë, duke çelur shqyrtimin gjyqësor ku u dëgjuan palët.
Prokurori, përveçse kërkoi arrest me burg, tha se ka prova shkresore dhe kamera sigurie që vërtetojnë implikimin e saj. Burime zyrtare thanë se Rosalinda është shfajësuar duke u justifikuar se çantën e kishte gjetur në rrugë.
Gjykata është tërhequr për të dëgjuar pretendimin përfundimtar të prokurorisë se sa burgim do të kërkojë. Hajdutja bionde u arrestua një vit më parë pasi rrëmbeu çantën e bashkëshortes të një zyrtari policie.
Më pas u vërtetua autorësia për të paktën edhe 6 vjedhje të tjera. Por më herët vajza, e cila nga një ish-e përndjekur pas viteve ‘90 emigroi në Holandë, është arrestuar edhe nga policia e Fierit për 5 vjedhje.
als_Latn als_Latn als_Latn als_Latn als_Latn als_Latn als_Latn